বিহার ভোটে AI ব্যবহারে কড়া নির্দেশ নির্বাচন কমিশনের!

ওয়েব ডেস্ক : বিহার বিধানসভা নির্বাচনের (Bihar assembly election) আগে রাজনৈতিক দলগুলিকে সতর্ক করল নির্বাচন কমিশন (Election Commission)। প্রচারে কৃত্রিম বুদ্ধিমত্তা বা আর্টিফিশিয়াল ইন্টেলিজেন্স (AI) ব্যবহারে কড়া নজরদারির নির্দেশ দিয়েছে কমিশন। নির্বাচন কমিশনের স্পষ্ট বার্তা দিয়ে বলেছে, এআই প্রযুক্তি ব্যবহার করে ভুয়ো বা বিভ্রান্তিকর ভিডিও ও অডিও তৈরি সম্পূর্ণ নিষিদ্ধ।

কমিশন জানিয়েছে, আদর্শ আচরণবিধি (Model Code of Conduct – MCC) যেমন প্রচলিত প্রচারের ক্ষেত্রে প্রযোজ্য। তেমনই তা সোশাল মিডিয়ার ক্ষেত্রেও সমানভাবে কার্যকর। অনলাইন প্রচারে কোনও প্রকার ভুয়ো তথ্য, মিথ্যা প্রচার বা প্রতিদ্বন্দ্বী প্রার্থীকে উদ্দেশ্য করে অপমানজনক মন্তব্য করলে কঠোর পদক্ষেপ নেওয়া হবে বলে সতর্ক করেছে কমিশন।

আরও খবর : জেলা জজ সরাসরি নিয়োগ নিয়ে বিরাট নির্দেশ সুপ্রিম কোর্টের সাংবিধানিক বেঞ্চের

নির্বাচন কমিশনের (Election Commission) নির্দেশ অনুযায়ী, রাজনৈতিক দল এবং প্রার্থীদের সমালোচনা শুধুমাত্র দলীয় নীতি, কর্মসূচি বা প্রশাসনিক পারফরম্যান্সের মধ্যে সীমাবদ্ধ রাখতে হবে। কোনও অবস্থাতেই ব্যক্তিগত আক্রমণ বা চরিত্রহননমূলক প্রচার করা যাবে না।

কমিশনের তরফে এটাও জানানো হয়েছে, সাম্প্রতিক সময়ে সোশাল মিডিয়ায় ডিপফেক ভিডিও ও এআই (AI) নির্ভর বিকৃত তথ্য ব্যবহারের ঘটনা বেড়ে চলেছে। যার ফলে নির্বাচনের স্বচ্ছতা ক্ষতিগ্রস্ত হওয়ার আশঙ্কা প্রকাশ করেছে কমিশন। সেই কারণে ভুয়ো ভিডিও ও বিকৃত তথ্যর উপর কড়া নজরদারি চালানো হচ্ছে কমিশনের তরফে। অন্যদিকে, আগামী ৬ ও ১১ নভেম্বর বিহারে হতে চলেছে বিধানসভা ভোট। ১৪ নভেম্বর হবে ফলপ্রকাশ। তার আগেই এমন সতর্কবার্তা দেওয়া হল কমিশনের তরফে।